**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 39**

Днес, 10.08.2020г. /десети август, две хиляди и двадесета година/, в 17:00ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**ЗАМ. ПРЕДСЕДАТЕЛ :**

Христо Тодоров Христов

**СЕКРЕТАР :**

Петранка Стоянова Стоилова

**ЧЛЕНОВЕ :**

Нели Стоянова Куклева

Нина Атанасова Димитрова

Живка Георгиева Живкова

Евгени Йорданов Колев

Калинка Пенчева Александрова

Анжело Петров Петров

Мария Петкова Поппеткова-Гичева

Цветелин Радославов Костов

Величка Коева Парушева

**ОТСЪСТВА :**

Валя Маринова Неделчева

Заседанието се ръководи от Председателят на ОИК, който установи, че на заседанието присъстват 12 (дванадесет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието председателят на ОИК направи предложение заседанието на комисията да протече при следния

**ДНЕВЕН РЕД :**

1. Разглеждане на Писмо Изх. № МИ-15-412/29.07.2020г. на ЦИК, заведено в ОИК – Аксаково с Вх. № ВхР-134/31.07.2020г., във връзка със сигнал от Веселин …………

Николов;

1. Разни

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 12 (дванадесет) членове на Общинска избирателна комисия – Аксаково, което ми дава основание да открия заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване в дневния ред?

Ако няма, моля процедура по гласуването му.

**ГЛАСУВАЛИ 12 членове на ОИК – Аксаково:**

***„За”*** - 12 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Разглеждане на Писмо Изх. № МИ-15-412/29.07.2020г. на ЦИК, заведено в ОИК – Аксаково с Вх. № ВхР-134/31.07.2020г., във връзка със сигнал от Веселин …….. Николов. Разполагате пред себе си с писмото на ЦИК и приложения към него сигнал от Веселин ………. Николов. Това, което мога да кажа е следното : Първия сигнал на Веселин Николов е постъпил на 30 април по електронната поща. Заведен е лично от мен в регистрите веднага след получаването му. Другите сигнали и жалби също са завеждани непосредствено след получаването им и са извършвани необходимите проверки и справки по тях. Провеждали сме заседания, за да ги разглеждаме. Донесла съм всички регистри, за да може всеки от Вас да види поредността на завеждане на сигналите и жалбите. В ОИК работим с документи, с официална кореспонденция. Нашата работа е общодостъпна, публична, открита, всичко, което постъпва като документи трябва да бъде разгледано и да се вземе съответното решение на ОИК. Това, няма как да бъде пренебрегнато. Давам Ви думата за разискване и изказвания.

П. Стоилова – Предлагам нашето становище да бъде такова, че на всяко твърдение на жалбоподателя да се отговори конкретно и какво е направено. В сигнала има доста оплаквания, които не са от правомощията на ОИК, за които ние няма как да вземем отношение.

А. Петров – Присъединявам се към предложението на Стоилова, конкретно да отговорим кога какво е направено.

Хр. Христов – Колеги, няма как да се съглася с твърденията в сигнала. Всички знаем колко много работа се свърши и продължава да се върши. Има документи, ето ги пред нас регистрите, вижда се, че всичко е заведено своевременно. Няма как ОИК да прави проверки или да се намесваме в дейността на кооперацията, която е самостоятелно юридическо лице.

Н. Куклева – Мога да потвърдя, че получих цитираните в сигнала на Г-н Николов две писма и съм ги завела на 20 юли в регистъра на жалбите и сигналите. Уведомила съм Председателя – Г-жа Добрева и започнахме работа по тях.

К. Александрова – Аз заявявам, че няма да подпиша. Не се чувствам компетентна да взема отношение.

П. Стоилова – Колеги, нека да бъдем конструктивни и да се придържаме само към това, което е в компетенциите на ОИК. В момента ЦИК искат от нас становище, какви конкретни действия сме предприели по постъпилите от Веселин Николов в ОИК жалби и сигнали. Затова предлагам да се даде становище. Имаме регистри, всички сме запознати как са записвани и водени сигналите и жалбите. Виждате, че последните няколко заседания провеждаме само по повод на жалбите и сигналите от конкретното лице.

И. Добрева – Колеги, има ли други изказвания, или да преминем към запознаване с проекта за решение. Няма.

Във връзка със сигнала, и след извършване на необходимите справки по регистрите, водени в ОИК, Ви предлагам следния проект на

**РЕШЕНИЕ № 319**

На основание  чл.87, ал.1, т.1 от  Изборния кодекс, ОИК – Аксаково

**РЕШИ:**

Да бъде изпратен отговор до ЦИК, във връзка с установените обстоятелства по сигнал вх.№ МИ-22-28/3/23.07.2020г. от Веселин ………. Николов, със следното съдържание :

***І.*** *На 30.04.2020г., в 09:53ч. е получен сигнал от Веселин* ………. *Николов, относно проверка на обстоятелствата по Закона за местното самоуправление и местната администрация, създаващи предпоставки за прекратяване пълномощията на кмета на с.Слънчево – г-н Красимир* ………. *Михалев.*

*Сигналът е заведен непосредствено след получаването му в общия входящ регистър на ОИК под вх. № ВхР-128 и в регистъра на жалбите и сигналите под № РЖиС-4.*

*По повод на изнесените твърдения в сигнала е прието Решение № 315/30.06.2020г. на ОИК – Аксаково. Срещу цитираното решение на ОИК - Аксаково е подадена жалба Наш вх. № РЖиС-5/20.07.2020г. от Веселин* ………. *Николов, по която е образувано Административно дело № 1530/2020г., по описа на Административен съд – Варна, ХХІ състав.*

*С Определение № 1617/27.07.2020г. постановено по Административно дело № 1530/2020г., жалбата на Веселин Николов е оставена без разглеждане, а делото е прекратено поради липса на правен интерес от оспорване.*

***ІІ.*** *Видно от вписванията във входящия регистър на ОИК, под вх. № ВхР-125/21.11.2019г. е постъпило уведомление от Красимир* ………. *Михалев – кмет на кметство с. Слънчево, че същият към датата на избирането му за кмет на кметство с. Слънчево е член на УС на Кооперация „Земеделска кооперация Слънчево – Припек-94“. Към заявлението е приложено заверено за вярност Заявление вх. № 34/14.11.2019г. от Красимир Михалев до Председателя на кооперация „Земеделска кооперация Слънчево – Припек-94.*

***ІІІ.*** *Видно от вписванията във входящия регистър на ОИК, под вх. № ВхР-129/29.05.2020г. е постъпило писмо Изх. № ОБС-9500-219(1)/29.05.2020г. от Председателя на Общински съвет – Аксаково, с което ни уведомяват, че със Заявление вх. № ОБС-9500-422/20.11.2019г. Красимир* ………. *Михалев е уведомил Общински съвет – Аксаково, че към датата на избирането му за кмет на с.Слънчево е бил член на УС на кооперация „Земеделска кооперация Слънчево – Припек-94“ и че е подал заявление до Председателя на кооперацията за освобождаването му от заеманата длъжност в законоустановения срок за това.*

***ІV.*** *На 20.07.2020г. в регистър на жалбите и сигналите, воден в ОИК - Аксаково, са заведени, както следва :*

* *Жалба вх. № РЖиС-5/20.07.2020г. от Веселин* ………. *Николов срещу Решение №315/30.06.2020г., административното дело по която беше прекратено с цитираното по-горе определение на Административен съд – Варна*
* *Сигнал вх. № РЖиС-6/20.07.2020г. от Веселин* ………. *Николов, относно други обстоятелства по ЗМСМА, предпоставка за прекратяване правомощията на кмета на с. Слънчево – Красимир Михалев. По този сигнал е взето Решение № 318/31.07.2020г. на ОИК – Аксаково, като са изискани документи от Агенция по вписванията – Търговски регистър. След получаването им, ще бъде изискано и становището на кмета на с. Слънчево – Красимир Михалев, на основание чл. 42, ал.3 от ЗМСМА. При установяване наличието на обстоятелствата по чл. 41, ал.1 и ал.3 от ЗМСМА, ОИК - Аксаково ще пристъпи към вземане на решение за предсрочно прекратяване пълномощията на Красимир Михалев – избран за кмет на кметство с.Слънчево.*

***V.*** *В останалата си част, твърденията на Веселин* ………. *Николов в постъпилия пред ЦИК сигнал не касаят дейността и правомощията на Общинска избирателна комисия – Аксаково.*

Решението подлежи на оспорване пред Централната избирателна комисия в тридневен срок от обявяването му, на основание чл. 88, ал. 1 от ИК.

ПРЕДСЕДАТЕЛ ИРИНА ДОБРЕВА: Колеги, има ли предложения по така предложения проект за решение? Моля, ако има някой допълнение към проекта на решение или нов проект за решение да бъде предложен. Не виждам. Преминаваме към процедура по гласуване.

**ГЛАСУВАЛИ 12 членове на ОИК – Аксаково:**

***„За”*** - 11 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – 1 *(Калинка Пенчева Александрова)*

**Решението се приема.**

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи.

Благодаря Ви за вниманието.

Поради изчерпване на дневния ред закривам заседанието в 17,45 ч.

ПРЕДСЕДАТЕЛ :

Ирина Добрева

СЕКРЕТАР :

Петранка Стоилова